Врз основа на член 46, 47, 48 и 49 од Законот за користење и располагање со стварите во државна сопственост и со стварите во општинска сопственост (,,Службен весник на Република Македонија“ бр. 78/15, 106/15, 153/15, 190/16, 21/18 и ,,Службен весник на Република Северна Македонија“ бр. 101/19, 275/19 и 122/21), Комисијата за продажба на движни ствари во Агенцијата за стоковни резерви објавува:

**О Б Ј А В А бр. 2/2023**

**за продажба на движни ствари по пат на електронско јавно наддавање**

**I. ПРЕДМЕТ НА ПРОДАЖБА, ПОЧЕТНА ЦЕНА И ВИСИНА НА БАНКАРСКА ГАРАНЦИЈА**

**1. Предмет на продажба**

Предмет на продажба се движни ствари – патничко моторно возило, метални цистерни и метални палети, сопственост на Република Северна Македонија, согласно Одлуката на Владата на Република Северна Македонија за продажба на движни ствари бр. 41-4070/5 од 6 јуни 2023 година и тоа:

1. 1. Вид: Патничко моторно возило,

Марка: АУДИ,

Тип: A6 2.0 E,

Регистарска ознака: SK 068 KD,

Број на мотор: ABK217244 ,

Број на шасија: WAUZZZ4AZSN0010722,

Година на производство: 1994,

Сила на моторот: 85 kW,

Работна зафатнина на моторот: 1984 cm3 ,

Боја на каросерија: 20 ЦРНА,

Проценета вредност на возилото: 55.350,00 денари, Процена СВ5 Број 130/21 од 09.12.2022 година;

**1.2**. Метални цистерни – 2 парчиња

Зафатнина 100 м3,

Проценета вредност за една цистерна: 615.000,00 денари, Процена СВ5 Број 130/21 од 09.12.2022 година;

* 1. Метални палети – 450 парчиња

Зафатнина 1х1х1 м, од метални Г профили,

Проценета вредност за една палета: 1.230,00 денари, Процена СВ5 Број 130/21 од 09.12.2022 година.

 Возилото и металните палети се наоѓаат на следнава адреса: Магацин на АСР во Гостивар на ул.„Индустриска“ бб..

 Цистерна 1 е лоцирана на КП 1291/3 КО Штип

 Цистерна 2 е лоцирана на КП 1121 КО Тимјаник, Неготино

 Подетални информации можат да се добијат на тел. 02 3116-249, контакт лица Тони Кантурски, Дритон Бајрами и Борче Клинчаров.

**2. Почетна цена и висина на банкарската гаранција**

Продажбата на движните ствари ќе се изврши поединечно по пат на електронско јавно наддавање, преку електронскиот систем за јавно наддавање со кој управува и оперира Министерството за финансии - Управа за имотно - правни работи, со проценета вредност утврдена согласно Процената од Министерство за правда - Биро за судски вештачења СВ5 број 130/21 од 09.12.2022 година, која претставува почетна цена за електронското јавно наддавање.

Висината на банкарската гаранција за сериозност на понудата изнесува 2% од висината на почетната цена на електронското јавно наддавање за секоја ставка поединечно.

**II. ПРАВО НА УЧЕСТВО**

 Право на учество на електронското јавно наддавање имаат сите домашни и странски физички и правни лица кои можат да се стекнат со сопственост на движните ствари.

**III. ПОТРЕБНИ ДОКУМЕНТИ ЗА УЧЕСТВО НА ЈАВНОТО НАДДАВАЊЕ**

Пријавувањето за учество на јавното наддавање се врши електронски на следната интернет страница: [www.e-aukcii.finance.gov.mk](http://www.e-aukcii.finance.gov.mk) .

Во прилог подносителот треба да поднесе:

1. Банкарска гаранција за сериозност на понудата во висина од 2% од почетната цена на јавното наддавање, за секоја ставка за која има поднесено понуда. Банкарската гаранција се поднесува и во писмена форма во оригинал во архивата во затворено плико со назнака за ,,Комисија за продажба на движни ствари “, на адреса ул. Орце Николов бр.71, Скопје.

 А) за правни лица

 2. Тековна состојба од Централен регистар на Република Северна Македонија, односно соодветен документ издаден од надлежен орган од земјата каде е регистриран правниот субјект.

Б) за физички лица

2. Копија од лична карта или патна исправа.

**IV. РОК ЗА ПРИЈАВУВАЊЕ**

За учество на јавното наддавање, учесниците се должни електронски да се пријават до 03.10.2023 година до 11:00 часот.

 Комисијата на подносителите кои во системот за електронско јавно наддавање се пријавиле со комплет документи во прилог, во рок од 3 дена од истекот на времетраењето на објавата ќе им достави корисничко име и шифра за учество во јавното наддавање, а на подосителите на пријавите кои не доставиле комплетна документација им доставува известување со образложение дека нема да учествуваат во јавното наддавање.

**V. НАЧИН И ПОСТАПКА ЗА СПРОВЕДУВАЊЕ НА ЈАВНОТО НАДДАВАЊЕ**

1. Јавното наддавање се спроведува во согласност со одредбите од член 25, член 26, член 48 и член 49 од Законот за користење и располагање со стварите во државна сопственост и со стварите во општинска сопственост.
2. За да се одржи јавното наддавање потребно е да има најмалку еден учесник.
3. За најповолен понудувач на јавното наддавање се смета учесникот кој понудил последна цена која претставува највисока цена за продажба на движната ствар.
4. Продажбата се врши на принцип ``видено-купено`` - дополнителни рекламации не се признаваат.
5. Посета на локацијата е на 26.09 и 27.09.2023 година од 10:00 до 14:00 часот, со претходна најава најмалу еден ден претходно.
6. Најповолниот понудувач е должен во рок од 15 дена од приемот за писменото известување за избор да уплати средства согласно постигнатата крајна цена од наддавањето, во спротивно нема да се пристапи кон склучување на договор, а банкарската гаранција за сериозност на понудата ќе биде активирана и понудувачот во период од 1 година нема да може да учествува на секое идно јавно наддавање за предметната движна ствар.
7. Со најповолниот понудувач ќе се склучи договор за продажба во рок од 15 работни дена по извршената уплата на цената за движната ствар– моторно возило. Сите трошоци (данок, заверка и слично) кои ќе произлезат во врска со преносот на сопственоста на возилото ќе ги сноси купувачот – најповолниот понудувач.
8. Учесниците на јавното наддавање имаат право на приговор само по однос на постапката на јавното наддавање. Приговорот се доставува до Комисијата во рок од 3 дена од денот на одржувањето на јавното наддавање. Комисијата одлучува по приговорот со решение во рок од 5 дена од приемот на приговорот. Против решението на Комисијата може да се изјави жалба до Државната комисија за одлучување во управна постапка и постапка од работен однос во втор степен.

**VI. ИНТЕРНЕТ СТРАНИЦА НА КОЈА ЌЕ СЕ ОДРЖИ ЈАВНОТО НАДДАВАЊЕ**

Јавното наддавање ќе се изврши електронски на следната интернет страница:

[www.e-aukcii.finance.gov.mk](http://www.e-aukcii.finance.gov.mk)

Комисија за продажба на движни ствари на

Агенција за стоковни резерви